**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SOFINANCIRANJU STROŠKOV ZAPOSLITVE NADSTANDARDNO ZAPOSLENIH DELAVCEV IN NADSTANDARDNIH PROGRAMOV V OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo)
* 82. člen Zakona o organizaciji in financiranju vzgoje in izobraževanja (uradno prečiščeno besedilo) (ZOFVI-UPB5) (Uradni list. RS, št. [16/07](http://www.uradni-list.si/1/objava.jsp?urlid=200716&stevilka=718), [22/09](http://www.uradni-list.si/1/objava.jsp?urlid=200922&stevilka=869) Odl.US: U-I-205/07-10, [16/10](http://www.uradni-list.si/1/objava.jsp?urlid=201016&stevilka=698) Odl. US: U-I-256/08-27, [47/10](http://www.uradni-list.si/1/objava.jsp?urlid=201047&stevilka=2363) Odl. US: U-I-312/08-31, [34/11](http://www.uradni-list.si/1/objava.jsp?urlid=201134&stevilka=1661) Odl. US: U-I-205/10-23)

*PREDLAGATELJ:*

Aleš Bucik, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je na Občino Renče-Vogrsko naslovila prošnjo, da bi Občina Renče-Vogrsko tudi v prihodnjem šolskem letu sofinancirala stroške dela plač za »nadstandardno« zaposlene strokovne pedagoške delavce. Gre za tiste strokovne delavce, za katere država na podlagi predpisanih normativov o kritju stroškov plač strokovnih pedagoških delavcev glede na število oddelkov/učencev poravnava plače v obsegih, manjših od 1 (npr. za 0,725 zaposlitve, 0,5455, 0,843,…), in jih država plačuje zgolj na podlagi normativov in kadrovskih pogojev, ki veljajo za šole v celotni državi. Občina Renče-Vogrsko v tekočem šolskem letu na podlagi sklepa Občinskega sveta, ki je bil sprejet na podlagi vloge šole, poravnava naslednje nadstandardne zaposlitve v skupnem obsegu količnikov 2,112:

1. Pedagog v deležu 0,5 (delež iz državnega proračuna = 0,05, delež iz naslova cena vrtec = 0,45)

2. Knjižničarka v deležu 0,275 (delež iz državnega proračuna = 0,725)

3. 2x druga učiteljica v prvem razredu v skupnem deležu 0,909 oz. 2x po 0,4545 (delež iz državnega proračuna = 2 x 0,5455)

4. 2x učitelj za varstvo vozačev v skupnem deležu 0,428 oz. 1x 0,271 in 1x 0,157 (deleža države sta v višini razlike do 1)

5. Pomočnik ravnatelja okoli 0,5 deleža

Letos šola zaproša za sofinanciranje naslednjih nadstandardnih zaposlitev:

1. Pedagog v deležu 0,317

2. Psiholog v deležu 0,183

3. Knjižničarka v deležu 0,275

3. 2x druga učiteljica v prvem razredu v skupnem deležu 0,909 oz. 2x po 0,4545

4. Učitelj v deležu 0,28 za strokovno vodenje naravoslovne učilnice in za koordinacijo dela vozačev

5. Pomočnik ravnatelja v deležu 0,5.

Ob upoštevanju varčevalnih ukrepov, ki izhajajo iz ZUJF, ter določil, ki določajo oblike dovoljenih in nedovoljenih državnih pomoči ter obseg financiranja občin, predlagamo, da se šoli odobri sofinanciranje naslednjih zaposlitev oz. programa:

1. 2x druga učiteljica v prvem razredu v skupnem deležu 0,909 oz. 2x po 0,4545 (ena v Renčah in ena v Bukovici),

2. stroški ene pedagoške ure v enem šolskem dnevu za varstvo vozačev, ki niso vključeni v podaljšano bivanje oz. v pouk izbirnih vsebin v povprečni bruto višini do 10,50 EUR.

*RAZLOGI ZA SPREJETJE SKLEPA:*

Brez sofinanciranja plač za drugi učiteljici v prvem razredu in za varstvo vozačev s strani občine bi bilo zagotavljanje visoke kakovosti dela v šoli močno okrnjeno, s tem pa bi se poslabšali pogoji dela za učence v prvem razredu oz. šola ne bi mogla zagotoviti varstva vozačev, ki niso vključeni v podaljšano bivanje oz. v pouk izbirnih vsebin. Skladno z varčevalnimi ukrepi, ki izhajajo iz ZUJF, ter določili, ki določajo oblike dovoljenih in nedovoljenih državnih pomoči ter obseg financiranja občin, pa sofinanciranja plač za pomočnika ravnatelja (nekaj več kot pol plače za pomočnika ravnatelja poravnava država) se 0,5 svetovalnega delavca (pedagog in psiholog), knjižničarja, varstvo vozačev v obliki zaposlitve ter nove zaposlitve učitelja za strokovno vodenje naravoslovne učilnice v prihodnjem šolskem letu ne predlagamo. Izhodišča o oblikah dovoljenih in nedovoljenih državnih pomoči namreč določajo, da bi se lahko denarne pomoči za nadstandardne zaposlitve in programe v šolah, ki se ne nanašajo na izvajanje dejanske pedagoške dejavnosti v razredu, štelo za denarne pomoči, ki so sicer dovoljene, a jih je potrebno javljati državi, ta pa Evropski komisiji. Glede na varčevalne ukrepe, ki so predpisani tudi občinam, bi lahko država občini tista sredstva, ki jih občina dodeljuje šoli za nadstandardne programe, ki se ne nanašajo na izvajanje dejanske pedagoške dejavnosti v razredu, tudi odtegnila. Če bi občina ob začetku šolskega leta odobrila sofinanciranje takih nadstandardnih zaposlitev, bi jih morala sofinancirati do konca šolskega leta, ne glede na morebiten ukrep Ministrstva za finance o odtegnitvi sredstev občini.

*OCENA STANJA:*

Če se sofinanciranje dela plače za drugi učiteljici v prvem razredu in za varstvo vozačev ne zagotovi iz občinskega proračuna, se bi močno poslabšali pogoji dela in izobraževanja v prvem razredu in pogoji varstva vozačev.

*CILJI IN NAČELA:*

Navedeno sofinanciranje omogoča nadaljevanje kvalitete dela v šoli.

*FINANČNE IN DRUGE POSLEDICE:*

V tekočem šolskem letu znašajo stroški sofinanciranja navedenih nadstandardno zaposlenih delavcev povprečno 7.000 EUR mesečno. V primeru, da bi občina odobrila financiranje zaposlitve v nadstandardu v obsegu, kot predlaga strokovna služba, bi se ti stroška predvidoma znižali na okoli 3.000 EUR.

Pripravila:

Vladka Gal

Višja svetovalka za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo) in 82. člena Zakona o organizaciji in financiranju vzgoje in izobraževanja (uradno prečiščeno besedilo) (ZOFVI-UPB5) (Uradni list. RS, št. [16/07](http://www.uradni-list.si/1/objava.jsp?urlid=200716&stevilka=718), [22/09](http://www.uradni-list.si/1/objava.jsp?urlid=200922&stevilka=869) Odl. US: U-I-205/07-10, [16/10](http://www.uradni-list.si/1/objava.jsp?urlid=201016&stevilka=698) Odl.US: U-I-256/08-27, [47/10](http://www.uradni-list.si/1/objava.jsp?urlid=201047&stevilka=2363) Odl. US: U-I-312/08-31, [34/11](http://www.uradni-list.si/1/objava.jsp?urlid=201134&stevilka=1661) Odl. US: U-I-205/10-23) je občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

**S K L E P**

1.

Osnovni šoli Lucijana Bratkoviča Bratuša Renče se v obdobju šolskega leta 2013/2014 zagotovi kritje stroškov:

* zaposlitve v nadstandardu v skupnem obsegu 0,909 po naslednjih deležih zaposlitve:

- za drugega učitelja v prvem razredu v Renčah v obsegu 0,4545

- za drugega učitelja v prvem razredu v Bukovici v obsegu 0,4545

* ene pedagoške ure v enem šolskem dnevu za varstvo vozačev, ki niso vključeni v podaljšano bivanje oz. v pouk izbirnih vsebin v povprečni bruto višini do 10,50 EUR.

2.

Ta sklep prične veljati takoj.

Številka:

Bukovica, Aleš Bucik

 župan